CELEX: 32018D0828(01)
Language: et
Date: 2018-08-22 00:00:00
Title: Komisjoni rakendusotsus, 22. august 2018, Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas (Monzinger Niederberg (KPN))

28.8.2018   
               
               
                  ET
               
               
                  Euroopa Liidu Teataja
               
               
                  C 302/6
               
            
         KOMISJONI RAKENDUSOTSUS,
         22. august 2018,
         Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamise kohta Euroopa Liidu Teatajas
         
         (Monzinger Niederberg (KPN))
         (2018/C 302/09)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,
         ning arvestades järgmist:
         
                     (1)
                  
                  
                     Saksamaa esitas nimetuse „Monzinger Niederberg“ kaitse taotluse vastavalt määruse (EL) nr 1308/2013 II osa II jaotise I peatüki 2. jaole.
                  
               
                     (2)
                  
                  
                     Komisjon vaatas taotluse läbi vastavalt määruse (EL) nr 1308/2013 artikli 97 lõikele 2 ja leidis, et kõnealuse määruse artiklites 93–96, artikli 97 lõikes 1 ning artiklites 100, 101 ja 102 sätestatud tingimused on täidetud.
                  
               
                     (3)
                  
                  
                     Selleks et võimaldada vastuväidete esitamist vastavalt määruse (EL) nr 1308/2013 artiklile 98, tuleks Euroopa Liidu Teatajas avaldada kõnealuse määruse artikli 94 lõike 1 punktis d osutatud koonddokument ja nimetuse „Monzinger Niederberg“ kaitse taotluse kontrollimise siseriikliku eelmenetluse käigus tehtud viide tootespetsifikaadi avaldamise kohta,
                  
               ON TEINUD JÄRGMISE OTSUSE:
         
            Ainus artikkel
            Määruse (EL) nr 1308/2013 artikli 94 lõike 1 punktis d osutatud koonddokument ja viide nimetuse „Monzinger Niederberg“ (KPN) tootespetsifikaadi avaldamise kohta on esitatud käesoleva otsuse lisas.
            Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus täpsustatud nimetuse kaitse suhtes kahekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.
         
         
            Brüssel, 22. august 2018
            
               
                  Komisjoni nimel
               
               
                  komisjoni liige
               
               Pierre MOSCOVICI
            
         
         
            (1)  ELT L 347, 20.12.2013, lk 671.
      
      
         
            LISA
            
               „MONZINGER NIEDERBERG“
            
            
               PDO-DE-02363
            
            
               Taotluse esitamise kuupäev: 29.6.2017
            
            KOONDDOKUMENT
            1.   Registreeritud tootenimetus
            
            „Monzinger Niederberg“
            2.   Geograafilise tähise tüüp
            
            KPN – kaitstud päritolunimetus
            3.   Viinamarjasaaduste kategooriad
            
            
                     
                        1.
                     
                     
                        Vein
                     
                  4.   Veini(de) kirjeldus
            
            Toote „Monzinger Niederberg“ hea maine toetub viinamarjasordile „Riesling“, mille omadused tulevad selles kasvukohas esile parimal võimalikul viisil. Seepärast on kaitstud päritolunimetusega toodet lubatud valmistada üksnes sordi „Weißer Riesling“ viinamarjadest. Viinamarjade korjamisel peab virde tihedus vastama vähemalt kvaliteediklassi „Spätlese“ omale. Asjaomased veinid on ainult selged valged veinid.
            
               Kvaliteetvein
            
            Kvaliteetveinid on alati elegantsed, õrna õunte ja tsitrusviljade lõhnaga, tuntava mineraalsuse ja alati kuiva maitsega.
            Kvaliteetveinide värvus varieerub kahvatust rohekaskollasest õlgkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 78 °Oe
            Jääksuhkrusisaldus on kuni 25 g/l, kui üldhappesus väljendatuna viinhappe grammides liitri kohta on vähemalt 7,2 g/l. Kui see on alla 7,2 g/l, siis on jääksuhkrusisaldus kuni 18 g/l.
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                        15
                     
                  
                        Minimaalne tegelik alkoholisisaldus (mahuprotsent):
                     
                     
                        11
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            
               Kvaliteediklassi „Kabinett“ kuuluvad veinid
            
            Kvaliteediklassi „Kabinett“ kuuluvad veinid on alati elegantsed, õrna õunte ja tsitrusviljade lõhnaga, tuntava mineraalsusega ja aimatava magususega.
            Selliste veinide värvus varieerub kahvatust kollakasrohelisest õlgkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 78 °Oe
            Jääksuhkrusisaldus vähemalt 25 g/l
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                         
                     
                  
                        Minimaalne tegelik alkoholisisaldus (mahuprotsent):
                     
                     
                        7
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            
               Kvaliteediklassi „Spätlese“ kuuluvad veinid
            
            „Spätlese“ veinid on alati elegantsed. Neil on õrn õunte ja tsitrusviljade lõhn ja tuntav mineraalsus ning nende magusus on muutuv.
            „Spätlese“ veinide värvus varieerub kahvatust kollakasrohelisest õlgkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 78 °Oe
            Jääksuhkrusisaldus vähemalt 40 g/l
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                         
                     
                  
                        Minimaalne tegelik alkoholisisaldus (mahuprotsent):
                     
                     
                        7
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            
               Kvaliteediklassi „Auslese“ kuuluvad veinid
            
            Kvaliteediklassi „Auslese“ kuuluvad veinid on väga magusad ja tuntavalt mõjutatud hahkhallitusest Botrytis cinerea (hahkhallitus), mis on selliste veinide puhul taotluslik ning annab veinidele mee ja viinamarjade lõhna.
            „Auslese“ veinide värvus varieerub õlgkollasest kuldkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 85 °Oe
            Jääksuhkrusisaldus vähemalt 60 g/l
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                         
                     
                  
                        Minimaalne tegelik alkoholisisaldus (mahuprotsent):
                     
                     
                        7
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            
               Kvaliteediklassi „Beerenauslese“ kuuluvad veinid
            
            Kvaliteediklassi „Beerenauslese“ kuuluvad veinid on väga magusad ja tuntavalt mõjutatud hahkhallitusest Botrytis cinerea (hahkhallitus), mis on selliste veinide puhul olulise tähtsusega ning annab veinidele mee ja viinamarjade lõhna.
            „Beerenauslese“ veinide värvus varieerub kuldkollasest sügava kuldkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 120 °Oe
            Jääksuhkrusisaldus vähemalt 90 g/l
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                         
                     
                  
                        Minimaalne tegelik alkoholisisaldus (mahuprotsent):
                     
                     
                        5,5 
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            
               Kvaliteediklassi „Eiswein“ kuuluvad veinid
            
            Kvaliteedikassi „Eiswein“ kuuluvatel veinidel on selgelt eristatav puuviljaaroom ning Botrytise mõju ei ole üldse tunda. Need on väga magusad ja intensiivse happesusega veinid.
            „Eiswein“ veinide värvus varieerub kuldkollasest sügava kuldkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 120 °Oe
            Jääksuhkrusisaldus vähemalt 90 g/l
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                         
                     
                  
                        Minimaalne tegelik alkoholisisaldus (mahuprotsent):
                     
                     
                        5,5 
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            
               Kvaliteediklassi „Trockenbeerenauslese“ kuuluvad veinid
            
            Kvaliteediklassi „Trockenbeerenauslese“ kuuluvad veinid on väga magusad ning tuntav mee ja viinamarjade lõhn on mõjutatud peamiselt hahkhallitusest Botrytis cinerea (hahkhallitus), mille tõttu muutuvad viinamarjad rosinasarnasteks.
            „Trockenbeerenauslese“ veinide värvus varieerub kuldkollasest sügava kuldkollaseni.
            Allpool loetletud analüütilised väärtused, mis tuleb kindlaks määrata füüsiliste ja keemiliste analüüsidega vastavalt asjakohastele ELi õigusaktidele, on kohustuslikud, kui veinide puhul soovitakse kasutada kaitstud päritolunimetust.
            Minimaalne virde tihedus: 150 °Oe
            Jääksuhkrusisaldus vähemalt 120 g/l
            Üldised analüütilised omadused
            
                        Maksimaalne üldalkoholisisaldus (mahuprotsent)
                     
                     
                         
                     
                  
                        Minimaalne tegelik alkoholisisaldus (mahuprotsent):
                     
                     
                        5,5 
                     
                  
                        Minimaalne üldhappesus:
                     
                     
                        5,5  grammi liitri kohta väljendatud viinhappena
                     
                  
                        Maksimaalne lenduvate hapete sisaldus (milliekvivalentides liitri kohta):
                     
                     
                         
                     
                  
                        Maksimaalne vääveldioksiidi üldsisaldus (milligrammides liitri kohta):
                     
                     
                         
                     
                  Kui analüütiliste omaduste puhul ei ole arvväärtust märgitud, kohaldatakse Saksamaa veiniseaduse ja asjakohaste ELi õigusaktide sätteid.
            5.   Veinivalmistustavad
            
            a.   Peamised veinivalmistustavad
            
            Kvaliteetveinid ja kõik kvaliteedikategooriatesse kuuluvad veinid
            Veinivalmistuse eritavad
            Suurema osa ajast peab vein olema laagerdunud maitset mitte mõjutavates mahutites. Klassikaline laagerdamine tammevaatides on lubatud ainult juhul, kui sellest tulenevat puidulõhna ei saa eristada või maitsevarjund on diskreetne. Uute, alla 600 liitriste väikeste vaatide (nt barrique-tüüpi vaadid) kasutamisele osutav puidulõhn ei ole lubatud.
            Alkoholisisalduse osaline vähendamine, kontsentreerimine ja tammepuutükkide kasutamine ei ole lubatud.
            b.   Maksimaalne saagikus
            
            Kvaliteetveinid ja kõik kvaliteedikategooriatesse kuuluvad veinid
            75 hektoliitrit hektari kohta
            6.   Määratletud piirkond
            
            Veinide „Monzinger Niederberg“ tootmispiirkond hõlmab Monzingeni traditsioonilisi viinamarjakasvatusalasid, mis asuvad lõunapoolsetel nõlvadel Monzingeni linna ja maantee B 41 Nussbaumi mahasõidu vahel. Piirkond ei hõlma maanteest B 41 lõuna poole jäävaid alasid ega suhteliselt tasaseid (kalle on väiksem kui 15 %) mägiplatoo alasid.
            Toote „Monzinger Niederberg“ tootmispiirkonna kogupindala on 27,5543 hektarit.
            7.   Peamised veiniviinamarjasordid
            
            „Weißer Riesling“ – „Riesling“, „Riesling renano“, „Rheinriesling“, „Klingelberger“
            8.   Seos(ed)
            
            
               Monzinger Niederberg, kvaliteetveinid ja kõikidesse kvaliteediklassidesse kuuluvad veinid
            
            
                     
                        1.
                     
                     
                        Geoloogia. Piirkonna pinnas on osa Waderner Schichteni ladestust, mis moodustus piirkonnas ligikaudu 280 miljonit aastat tagasi. Nimetatud ladestust on täheldatud vaid Nahe orus ja veel mõnes Saarimaa paigas. Isegi Nahe orus on vähe selliseid kohti, kus Waderner Schichteni ladestus ulatub maapinnale ja mõjutab pinnase omadusi nii tugevasti nagu Niederberg Monzingeris. Waderner Schichteni ladestus koosneb peamiselt kiltsavist ja kvartsiidist ning sisaldab ka kvartsi. Maapinnal on ladestus erineval määral murenenud ja huumusega rikastunud. On teada, et kiltkivi ja kvartsiiti sisaldav pinnas, nagu seda on Waderner Schichteni ladestus, annab Rieslingu veinidele tsitrusviljade ja õunte lõhna. Monzinger Niederbergi piirkonna veinid on seega selgelt eristatavad väga savise pinnasega naaberpiirkondade puuviljalistest, virsikuaroomiga veinidest. Kivise pinnase pealispind kuivab pärast vihmasadu kiiresti. Seega väheneb niiskus kiiresti, pidurdades soovimatute hallitusseente arengut.
                        Seepärast on teatavate kvaliteediklasside veinide tootmiseks vajalik Botrytis cinerea väga puhas ning isegi nakatunud viinamarjadest valmistatud veinil on puhas ja kindel lõhnabukett.
                     
                  
                     
                        2.
                     
                     
                        Topograafiline seos. Monzinger Niederbergi piirkonna viinamarjaistandused, asuvad 160–240 m kõrgusel merepinnast.
                        Lõunasse avanevate nõlvade keskmine kalle on suurem kui 30 %.
                        Tugev päikesekiirgus tagab seega, et Monzinger Niederbergi piirkonnas on päevasel ajal alati palju soojem, kui samaväärsetes piirkondades lauskmaal, kuigi mõnikord on kõrgusel ebasoodne mõju. Seetõttu on viinamarjad siin küpsemad, veinide happesus väiksem ja veinil on küpsemate puuviljade aroom.
                     
                  
                     
                        3.
                     
                     
                        Kliima. Monzingeni ümbrus on Nahe jõe viinamarjakasvatuspiirkonna üks jahedamaid alasid. Olulisem on aga see, et Monzinger Niederbergi piirkonna asetus päikese suhtes on optimaalne, ning seetõttu tõuseb temperatuur päeval väga kiiresti. Piirkonda mõjutavad tugevasti ka soojad õhuvoolud, mis päikeselistel päevadel orust tõusevad ja mulla temperatuuri veelgi tõstavad. Mõni kilomeeter kaugemal põhjas asub Soonwaldi mets. Öösel on see looduslik jaheduse allikas. Kuna piirkonna parimad viinamarjakasvatusalad ei puutu öiste külmade õhuvooludega otseselt kokku, siis toimub jahtumine aeglaselt. Piirkond saab umbes 1 900 tundi päikesepaistet aastas. Keskmine päevane temperatuur on 10 °C. Erinevus päevaste ja öiste temperatuuride vahel on oluliselt suurem kui Nahe viinamarjakasvatuspiirkonna idaosas. Tänu suhteliselt jahedale kliimale on Niederberg Monzingeri piirkonna veinid tavaliselt õrnemad kui Nahe allavoolu asuvate soojemate veinivalmistamispiirkondade veinid.
                        Aasta keskmine sademete hulk on 570 mm ning 60 % sellest sajab maha kasvuperioodil.
                        Suhteliselt väike aastane sademete hulk ja kivine pinnas, mille veekogumisvõime on väga piiratud, tagavad, et tavaliselt on Niederberg Monzingeri piirkonna viinamarjad väikeseviljalised. Viinamarjad on seepärast rikkalikuma aroomiga, mis kajastub ka veinis.
                     
                  
                     
                        4.
                     
                     
                        Inimtegur. Inimteguri mõju väljendub traditsioonilises viinamarjakasvatuses, mis ulatub sajandite taha. Viinapuid kasvatatakse tavaliselt võredel. Viinapuude read kulgevad enamasti põhja-lõuna suunal. Sellega tagatakse, et viinamarjadele jagub palju päikesepaistet ja ventileeritus on hea.
                        Viinapuude vananedes on teatavate meetodite kohaldamisel, näiteks lehtede eemaldamisega viinamarjakobara ümbert või kobarate vähendamisega võimalik saada parema kvaliteediga viinamarju. Olulisel kohal on ka põlvest põlve edasi antud teadmised eriomaste ilmastiku- ja geoloogiliste olude kohta. Viinamarjakoristuse ajal on eriti vastutusrikas tegevus viinamarjade valimine. Terved, rohelise kuni kuldkollase värvusega viinamarjad sobivad eriti hästi kvaliteetveinide ja kvaliteediklassidesse „Kabinett“, „Spätlese“ ja „Eiswein“ kuuluvate veinide tootmiseks. Kvaliteediklassidesse „Auslese“, „Beerenauslese“, „Trockenbeerenauslese“ kuuluvate veinide puhul on soovitav, et viinamarjad oleksid nakatunud hahkhallitusega (Botrytis cinerea). Kuiva ilma korral suurendab hahkhallitus järsult virde tihedust ning samas omandab virre väga puhta mee- ja rosinalõhna. „Eiswein“ veinide puhul peavad viinamarjad olema terved ja olulise tähtsusega on pakase mõjul toimuv marjade loomulik kokkutõmbumine. Viinamarjakasvatajad teevad juba varakult kindlaks, millised viinamarjad kvaliteetveini või teatavasse kvaliteediklassi kuuluva veini valmistamiseks sobivad ning määravad saagikoristamise kuupäeva. Lisaks on lõpptoote omaduste kujundamiseks võimalik kasutada mitmesuguseid laagerdamismeetodeid. Seda eelkõige jääksuhkrusisalduse puhul, millest sõltub, kas tegemist on kvaliteetveiniga või kvaliteediklassi „Kabinett“ või „Spätlese“ kuuluva veiniga.
                     
                  9.   Olulised lisatingimused
            
            
               Õigusraamistik
            
            Liikmesriigi õigusaktid
            
               Lisatingimuse liik
            
            Märgistamisega seotud lisasätted
            
               Tingimuse kirjeldus
            
            Selleks, et märgistusel tohiks kasutada mis tahes traditsioonilist nimetust, mis on seotud kõnealuse päritolunimetusega, peavad kvaliteetveinid ja kvaliteediklassidesse kuuluvad veinid olema läbinud ametliku kvaliteedikontrolli menetluse. Väljastatud ametlik kontrollinumber („amtliche Prüfungsnummer“ või „AP-Nummer“) peab olema esitatud märgistusel. See asendab partii numbrit.
            
               Link tootespetsifikaadile
            
            www.ble.de/eu-qualitaetskennzeichen-wein